
שלום רב, 

לאחר בחינת הבקשה על ידי הגורמים הרלוונטיים במשרד החוץ, מצ"ב המידע שאותר במשרד הבא בגדר בקשתך. 

יצוין כי מהקובץ המצ"ב הושמט מידע אשר יש בגילויו חשש לפגיעה ביחסי החוץ של המדינה בהתאם לסעיף 9(א)(1) לחוק חופש המידע, התשנ"ח-1998 (להלן: החוק); מידע אשר גילויו עלול לשבש את התפקוד התקין של המשרד או את יכולתו לבצע את תפקידיו בהתאם לסעיף 9(ב)(1) לחוק; ומידע בדבר דיונים פנימיים, תרשומות של התייעצויות פנימיות בין עובדי המשרד, וכן חוות דעת, עצה או המלצה שניתנו לצורך קבלת החלטה בהתאם לסעיף 9(ב)(4) לחוק. 

בהתאם לסעיף 7(1) לחוק, הנך רשאית להגיש עתירה נגד החלטה זו, תוך 45 ימים לבית המשפט לעניינים מנהליים בירושלים.

